é fada nyɔ́ a yi nyé bɔ ḿfɔmbɔ, ngə́ ā yén naa zǎm ē man yǎ fɔ̄ɔ̄ yaman ai nyɔ́l ésə a yi yédǎn naa ńkɔ́kɔ̄n ví ó bə̄gə́ kīg fə eboe amú nyɔ́l dzīē ésə ě man yǎ fum, a ńtɔa yǎ hḿ m̀fūbán. 14Hədá ámōs yā fól yāyī nyé kwí á nyɔ́l a yi dúgán bəgə éboe. 15Ǹnyie anə́ fada ǎ man fɔmbɔ é fól nyī, a bələ́ nâ a yédegan etíe etíé naa é mod nyɔ́ á bəgə́ éboe amú fól ē nə eboe dzam də́dā anə́ zām. 16Dzam dá ngə́ é fól nyi yaman fum, ǹkɔ́kɔ́n ó bə̄lə́ naa ó kələ yén fada 17abǒg te ǎ yī nyé bɔ ḿfɔmbɔ, ngə́ ā yén naa é vóm wákɔn ví wâfum, a yi yédǎn naa é mod nyɔ́ ā bə̄gə̄ kig fə eboe amú a ńtɔa yǎ ḿfūbán. 18Éyɔŋ ekɛl yádúgan vumulǎn mod á nyɔ́l, 19ngə́ mvím yabad kwí é vóm wákɔn ví e tɔa anə́ yafum, eyɔŋ zǐŋ kig abád á kwíí étēde á tɔ̄á anə́ lâfum, anə́ lâvie, é mod nyɔ́ a yi kə́ lə́dē fada nyɔ́l dzīē. 20É fada nyɔ́ a yi nyé bɔ ḿfɔmbɔ, ngə́ ā yén naa edɔ́g yākwí vóm tē, mim̀vɔ̌d yā étēdē mí ngaman fum, fada a yi yédǎn naa é mod nyɔ́ á bəgə éboe, amú a kɔn ákyāí zām lákad kwí êkɛl á yób. 21Éyɔŋ fada ǎ bɔ̄ nyé ḿfɔmbɔ, ngə́ ā ndzī kig yén míḿvɔ̄d myáfum tɔ̌ kig edɔ́g ziŋ á ékob, a tála hə nâ okɔ̌n wádzə̄ŋ naa wâman, a yi fɛd ńkɔ̄kɔ̄n á ndá á táŋ məlú zamgbál; 22a yǐ fə yédǎn naa é mod nyɔ́ á bəgə́ éboe; ngə́ ā yén naa okɔ̌n wâman yaman á ékob, o yəmə hḿ naa zǎm nyīlí.